Mailaselised

Mailaselised (Scrophulariaceae) on õistaimede sugukond. Nende hulka kuuluvad üheaastased või mitmeaastased rohttaimed, kelle õied on tavaliselt sügomorfsed ehk ebakorrapärased, haruharva ka aktinomorfsed ehk kiirjad. 

Traditsiooniliselt on sellesse sugukonda kuulunud umbes 275 perekonda 5000 liigiga. Tänapäeva molekulaargeneetilised uuringud on mailaseliste süstemaatika sassi löönud, mitmed perekonnad on tõstetud näiteks teeleheliste ja soomukaliste sugukonda. 2016. aastal välja antud APG IV süsteemis kuulub sinna 62 perekonda umbes 1830 liigiga.

Mailaselised on kosmopoliitse levikuga, kes on levinud peamiselt parasvöötmes ja troopilistes mäestikupiirkondades.

Mailaseliste üldtunnuseid 
Õied on enamasti sügomorfsed;
lehed võivad olla nii vastakuti kui ka vahelduvalt;
tupp- ja kroonlehed on enamasti 4 või 5 tipmega;
tolmukate arv kas 2, 4 või 5;
viljaks on enamasti kupar.

Perekonnad
Eestis looduslikult ja kultuurtaimedena kasvatatavate liikidega perekonnad:
Buddleja L. – budleia
Limosella L. – nõgilillik
Nemesia Vent. – nemeesia
Scrophularia L. – sealõuarohi
Verbascum L. – vägihein

Teisi perekondi:
Diascia Hook.f. – kaksikkannus

Välislingid
Scrophulariaceae ITIS andmebaasis www.itis.gov  

 
Iminõgeselaadsed